Natten (film)

Natten (orig. La notte) er en italiensk dramafilm fra 1961 regissert av Michelangelo Antonioni. Hovedrollene spilles av Marcello Mastroianni, Jeanne Moreau og Monica Vitti. Filmen skildrer et ekteskap som langsomt er i ferd med å bryte sammen på grunn av manglende kommunikasjon. Forfatteren Giovanni er en mann uten kontakt med sine egne instinkter, og hustruen Lidia finner ikke ut hvordan hun kan endre den håpløse situasjonen. Regissøren bruker bevisst en abstrakt og introvert fortellestil for å understreke fremmedgjøringen i det moderne samfunn.

Filmen vant Gullbjørnen under Filmfestivalen i Berlin.

Den amerikanske regissøren Stanley Kubrick omtalte den på 1960-tallet som en av sine favorittfilmer.

Medvirkende
 Marcello Mastroianni - Giovanni Pontano
 Jeanne Moreau - Lidia
 Monica Vitti - Valentina Gherardini
 Bernhard Wicki - Tommaso Garani
 Maria Pia Luzi - Un'invitata
 Rosy Mazzacurati - Resy

Referanser

Eksterne lenker 
 

Italienske dramafilmer
Filmer fra 1961
Italienskspråklige filmer
Gullbjørnen-vinnere
Sort-hvitt-filmer